       R O M Â N I A

JUDEŢUL HUNEDOARA 

   MUNICIPIUL BRAD

         P R I M A R

Nr. 86/11829/11.06.2021
                                            R E F E R A T  D E  A P R O B A R E
privind realizarea unei treceri de pietoni pe strada 1 Iunie din

 municipiul Brad, județul Hunedoara
Siguranţa circulaţiei rutiere pe drumurile publice presupune responsabilităţi majore, atât din partea Poliţiei Rutiere, cât şi din partea administratorului drumului public, aşa cum rezultă din prevederile Secţiunilor a III-a şi a IV-a şi ale art. 59 din O.G. nr. 43/1997 privind regimul drumurilor, republicată, precum şi ale art. 5 din Codul Rutier.

Urmare solicitării DOMNULUI Benea Jurca – Ioan înregistrată la Primăria Municipiului Brad sub nr. 29660/04.06.2021 prin care solicită marcarea unei treceri de pietoni la intersecția străzii 1 Iunie cu strada Libertății din municipiul Brad, județul Hunedoara în scopul îmbunătățirii circulației și pentru siguranța pietonilor și ținând cont de avizul de principiu al Inspectoratului de Poliție Județean Hunedoara – Serviciul Rutier, am inițiat prezentul proiect de hotărâre prin care am propus realizarea celor solicitate.
În conformitate cu prevederile legale în vigoare hotărârea consiliului local adoptată, împreună cu Planul de Situaţie la scara 1 : 500, vor completa documentaţia ce se va înainta Inspectoratului de Poliţie Judeţean Hunedoara – Serviciul Rutier, în vederea obţinerii Avizului. 

În contextul celor de mai sus propun plenului Consiliului Local al Municipiului Brad dezbaterea proiectului de hotărâre în forma prezentată.

În susţinerea propunerii mele invoc prevederile Secţiunilor  a III - a şi a IV - a şi ale  art. 59 alin. 1  din O.G. nr. 43/1997 privind regimul drumurilor, republicată, ale art. 33 și ale art.128 alin.1 lit. b și alin. 2  din O.U.G. nr. 195/2002 privind circulaţia pe drumurile publice, republicată,  precum  şi ale  art. 5 din Codul Rutier, actualizat, cu modificările și completările ulterioare.

